7. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 74904 της 19/29 Αυγ. 1966 (ΦΕΚ  Β΄ 540) Περί τροποποιήσεως της υπ’ αριθ. 118919/1958 (ΦΕΚ 307 τ.Β΄) διαρθρωτικής αποφάσεως του Υπ. Εθνικής Παιδείας και Θρησκευμάτων. Έχοντες υπ’ όψει 1)το άρθρ. 7 (παρ. 5) του από 23/31.12.1955 Β.Δ/τος «περί εφαρμογής του Υπαλληλικού Κώδικος επί των υπαλλήλων των Ν.Π.Δ.Δ.» και 2)την υπ’ αριθ. 668/25.8.1966 σύμφωνον γνώμην του Ανωτάτου Συμβουλίου Δημοσίων Υπηρεσιών, αποφασίζομεν: Τροποποιούμεν την υπ’ αριθ. 118919/15.10.1958 (ΦΕΚ 307 τ.Β΄) απόφασίν μας «περί διαρθρώσεως των τακτικών θέσεων υπαλλήλων του Πανεπιστημίου Αθηνών», ως αύτη ετροποποιήθη μεταγενεστέρως δια του άρθρ. 3 (παρ. 8) του Ν.Δ. 4352/1964, ορίζομεν ειδικά τυπικά προσόντα διορισμού δια την επί βαθμώ α΄ της κατηγορίας ειδικών θέσεων θέσιν του Γενικού Γραμματέως του Πανεπιστημίου Αθηνών τα κάτωθι: 1)Ιδιότητα διατελούντος ή διατελέσαντος Συμβούλου ή Παρέδρου του Συμβουλίου Επικρατείας ή Αρεοπαγίτου ή Συμβούλου ή Παρέδρου του Ελεγκτικού Συνεδρίου ή Ανωτάτου Συμβουλίου Δημοσίων Υπηρεσιών ή Νομικού Συμβουλίου του Κράτους, ή 2)τίτλον Υφηγητού και πτυχίον οιουδήποτε Τμήματος της Νομικής Σχολής του Πανεπιστημίου Αθηνών ή της Σχολής Νομικών και Οικονομικών Επιστημών του Πανεπιστημίου Θες/νίκης ή αλλοδαπής ομοταγούς Σχολής και 15ετής διοικητική υπηρεσία, εξ ης 5 έτη εις τους βαθμούς 4ον έως 2ον, ή 3)15ετή υπηρεσίαν εις τους βαθμούς β΄ ή α΄ της κατηγορίας Ειδικών Θέσεων ή 4)πτυχίον οιουδήποτε Τμήματος της Νομικής Σχολής του Πανεπιστημίου Αθηνών ή της Σχολής Νομικών και Οικονομικών Επιστημών του Πανεπιστημίου Θεσσαλονίκης ή της Ανωτάτης Σχολής Οικονομικών και Εμπορικών Επιστημών ή ομοταγών προς τας ανωτέρω Σχολών αλλοδαπής και 20ετή τουλάχιστον πραγματικήν πολιτικήν δημοσίαν υπηρεσίαν ή τοιαύτην παρά Ν.Π.Δ.Δ. αναχθείσαν μέχρι και του 2ου βαθμού. 